ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
9 ส.ค. 2559

สรุปตลาดภาคเช้า
ตลาดภาคเช้าปิดปรับตัวบวก ในทิศทางเดียวกับตลาดรอบบ้าน สำหรับกลุ่มที่ปรับตัวบวกนำตลาดคือกลุ่ม ICT +1.05% นำโดยกลุ่ม Mobile Operator รองมาคือกลุ่มพลังงาน +0.80% ซึ่งได้โมเมนตัมบวกของราคาน้ำมันดิบที่รีบาวด์ขึ้นจากระดับ 40 ดอลลาร์/บาร์เรล ด้านปริมาณการซื้อขายหนาแน่นที่ระดับ 3.5 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายจะแกว่งตัวในแดนบวก ด้วยมุมมองต่อเสถียรภาพทางการเมืองของไทย และการปรับบวกของราคาน้ำมันดิบช่วยหนุน อย่างไรก็ดี เรายังคาดว่าจะมีแรงขายทำกำไรที่บริเวณแนวต้าน 1,550 จุด เราจึงแนะนำให้สลับมาเก็งกำไรหุ้นกลุ่มที่ Laggard ตลาด เช่นกลุ่มอิเล็กทรอนิกส์ และเก็งกำไรหุ้นที่มีเม็ดเงินภาครัฐหนุน เช่นกลุ่มรับเหมาก่อสร้าง
 
วิเคราะห์ทางเทคนิค
AMC
ราคาปิด 2.60 บาท
แนวรับ 2.56 บาท
แนวต้าน 3.00 บาท
แนว cut หากราคาหุ้นมีโอกาสหลุด 2.48 บาท
กราฟ AMC ฟอร์มตัว U-Curve และกำลัง follow trend ไปยังแนว 3 บาท  เกิดสัญญาณปรับขึ้นในระยะกลางค่อนข้างชัดเจน ตอบรับการเก็งกำไรผลประกอบการที่มีโอกาสขยายตัวสูงมาก โดยสัญญาณ MACD สนับสนุนการปรับตัวขึ้นผ่านแนวศูนย์ ยืนยัน buy signal ต่อเนื่อง   แต่เนื่องจากราคาหุ้นปรับขึ้นมาระยะหนึ่งแล้วจึงแนะนำเพียง follow buy เก็งกำไร
 
เด็กแนว
TCMC ต้นเดือนที่ผ่านมาเด็กแนวแนะนำว่าให้สะสมหุ้นตัวนี้ไว้เนื่องจากน่าสนใจเรื่องการเติบโตทางธุรกิจ โดยมองว่าราคาหุ้นที่ลงมาตลอดเดือนกรกฏาคม เพราะกังวลว่าธุรกิจที่อังกฤษจะมีปัญหา แต่นักวิเคราะห์ประเมินว่าไม่มีผลกระทบแม้แต่น้อย และยอดขายยังโตเป็นเท่าตัว
ผลประกอบการ Q2 มีลุ้นถ้าเด็กแนวประเมินไม่คลาดเคลื่อนนัก มีลุ้นกำไรพุ่งระดับ 300% ไม่น้อยกว่า Q1 ที่โตแรงมาก ประเมินธูรกิจมีการขยายตัวและจะไป take over บริษัทอื่นต่อไป ราคาหุ้นที่ลงมาตรงนี้ถือว่าคือโอกาสของการเก็บของถูก ประเมินกำไรคร่าวๆ ทั้งปี 250 ล้านบาท จะทำให้ค่า PE เหลือ 6 เท่าต่ำเกินไป กำไรก็โตรุนแรง ราคาพื้นฐานไม่ควรจะน้อยกว่า 4.80 บาทเลยนะ
ขณะที่กราฟกำลังฟอร์มตัวให้ครบ V-shape มีแนวต้านที่ 4.40 บาท และ RSI ส่งสัญญาณ Buy signal แบบแข็งแรง  ทั้งนี้ 4.40 บาทเป็นต้านสุดท้าย มีโอกาสผ่านได้ค่อนข้างมาก และจะวิ่งระเบิดยาวไปอีกไกลเมื่อผ่านตรงนี้